Komisijos reglamentas (EB) Nr. 2526/95
1995 m. spalio 27 d.
iš dalies keičiantis Reglamentą (EB) Nr. 1439/95, nustatantį išsamias Tarybos reglamento (EEB) Nr. 3013/89 taikymo taisykles, susijusias su avienos ir ožkienos sektoriaus produktų importu bei eksportu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. rugsėjo 25 d. Tarybos reglamentą (EEB) Nr. 3013/89 dėl bendro avienos ir ožkienos rinkos organizavimo [1] su paskutiniais pakeitimais, padarytais Reglamentu (EB) Nr. 1265/95 [2], ypač į jo 9 straipsnio 2 dalį ir 12 straipsnio 4 dalį,
kadangi 1995 m. birželio 26 d. Komisijos reglamente (EB) Nr. 1439/95, nustatančiame išsamias Tarybos reglamento (EEB) Nr. 3013/89 taikymo išsamias taisykles, susijusias su avienos ir ožkienos sektoriaus produktų importu bei eksportu [3], su paskutiniais pakeitimais, padarytais Reglamentu (EB) Nr. 2416/95 [4], reikalaujama pateikti licenciją eksportuojant avienos ir ožkienos sektoriaus produktus; kadangi eksporto licencijų sistemos taikymo patirtis rodo, kad eksporto licencijos pateikimas yra neproporcinga administracinė našta, ypač tada, kai iš Bendrijos eksportuojami nedideli (produktų) kiekiai; kadangi dėl to šį reikalavimą reikėtų išbraukti;
kadangi Reglamente (EB) Nr. 1439/95 dar yra nustatytas eksportuojančių šalių institucijų, kurioms suteikta teisė išduoti kilmės dokumentus, sąrašas; kadangi Lenkija nuo 1995 m. lapkričio 15 d. pakeitė savo instituciją; kadangi dėl to minėto Reglamento I priedą reikėtų atitinkamai pakeisti;
kadangi šiame reglamente nustatytos priemonės atitinka Avių ir ožkų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1439/95 keičiamas taip:
1) 3 straipsnis išbraukiamas.
2) 19 straipsnio 4 dalis išbraukiama.
3) I priedo 11 punktas pakeičiamas taip:
"Lenkija; Polski Związek Owezarski".
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1995 m. lapkričio 15 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. spalio 27 d.